پاکستان زمبابوى ته په ٤١ رنز ماتې ورکړې
لاهور کې ددريوؤ يو ورځنو ميچونو دسيريز په لمړي ميچ کې دپاکستان د٣٧٦ رنز دهدف په تعاقب کې دزمبابوى بيټنگ روان دى.
پيښور — لاهور کې ددريوؤ يو ورځنو ميچونو دسيريز په لمړي ميچ کې پاکستان زمبابوى ته په ٤١ رنز ماتې ورکړې ده. پاکستانک دټاس گټلو وروستو په مقررو ٥٠ؤ اورونو کې ددريوؤ وکټو په تاوان ويسټ انډيز ته د٣٧٦ رنز هدف ټاکلى ؤ دکوم په ځواب کې چې زمبابوى دپينځوؤ وکټو په تاوان 334 رنز جوړ کړل اؤ دغه شان پاکستان دا ميچ په ٤١ رنز وگټلو. دزمبابوى په ضد دټاس گټلو وروستو پاکستان دلمړي بيټنگ پريکړه کړې، دپاکستان له لوري داننگز اغاز کپتان اظهر علي اؤ محمد حفيظ کړى. دغو دواړو بيټسمينانو په محتاط انداز کې لوبه پيل کړه اؤ دغوره کارکردگۍ په ښودلو سره يې دلمړۍ وکټ لاپره د١٧٠ رنز شراکت جوړ کړو، خو په دغه مهال اظهرعلي کيچ اؤټ شو. اظهر علي ددوؤ چکو اؤ نهو چوکو په مدد سره ٧٩ رنز جوړ کړل، همدغه شان محمد حفيظ هم دڅلورو چکو اؤ اتوؤ چوکو په مدد سره ٨٦ رنز جوړ کړل. همدغه شان شعيب ملک ددوؤ چکو اؤ دولسو چوکو په مدد سره ١١٢ رنز جوړ کړي اؤ حارث سهيل ددوؤ چکو اؤ شپږو چوکو په مدد سره په ٨٩ رنز ناټ اؤټ پاتې شوى دى. دزمبابوى لخوا چگمبورا١١٧ اؤ مساکدزا٧٣ رنز جوړ کړي. دپاکستان لخوا وهاب رياض درې اؤ شعيب ملک اؤ انور علي،يو،يو لوبغاړى اؤټ کړى دى. دپاکستاني کپتان اظهر علي لپاره پخپله خاوره لوبيدونکى اؤ پاکستان کې دشپږو کلونو ددمې څخه وروستو دا لمړى يو ورځنى نړيوال ميچ دى. پاکستان ته دزمبابوى ددورې په مهال تر دې مهاله ددوؤ ميچونو ټي ټوئنټي سيريز لوبول شوى کوم چې پاکستان گټلى دى. دکرکټ ددې لوبې لپاره پاکستان سخت امنيتي تدابير نيول دي اؤ ددې ترڅنگ شپږ کاله پس پاکستان کې دکرکټ دلوبې په بحالۍ دکرکټ مينه هم دسختې خوشحالۍ څرگندونه کوي.